Сабачая агрэсія

Сабачая агрэсія — недружалюбны і разбуральны характар паводзін сабакі адносна людзей або іншых жывёл.

Да звычайных прычын агрэсіі можна дадаць: ветэрынарная праблема і разлад паводзін, у тым ліку звязаны з узростам. Да ветэрынарных чыннікаў можна аднесці: інфекцыю, гарманальны і метабалічны разлад, генетычныя адхіленні, праблемы з зубамі, тэмпературу і іншыя.

 Асноўныя прыкметы 
Згодна з Амерыканскім таварыствам прадухілення жорсткасці ў дачыненні да звярэй, да прыкмет сабачай агрэсіі можна аднесці:

 Сабачае цела становіцца вельмі статычным, скаваным
 Жорсткае і глыбокае гаўканне
 Рыканне або / і паказванне зубоў
 Скачок на чалавека без папярэдняга кантакту
 Хуткае кусанне (кусанне да крыві, кусанне з пракусваннем скуры)

Сабакі праяўляюць камбінацыю некалькі прыкмет падобных паводзін і дэманструюць розную інтэнсіўнасць. Часцей за ўсё крайняя форма агрэсіўнасці праяўляецца пасля папярэджання.

 Тыпы агрэсіі 
Ёсць розныя класіфікацыі відаў агрэсіі: агрэсія страху, тэрытарыяльная, уласніцкая, ахоўная, драпежная, ідэапатычная, унутры дамашняя, а таксама агрэсія звязаная з няправільным выхаваннем.

 Агрэсія страха 
Можа ўзнікаць з чалавекам, іншымі жывёламі і сабакамі, а таксама да нежывых аб’ектаў і з’яў, як гук пыласоса, адлюстравання ў люстэрку. Вырашаецца праз настойлівыя трэніроўкі і работу са стымулючымі агрэсію аб’ектамі, а таксама сацыялізацыяй.

 Тэрытарыяльная 
Звычайна можа праяўляцца на падворку або ў межах дома, дзе жыве сабака, часам гэта можа праяўляцца як да ўсіх гасцей, так і ўласнікаў. Такая агрэсіўнасць залежыць у шмат чым ад пароды. Вырашаецца праз сацыялізацыю і трэнаванне вытрымкі пры вітанні гасцей.

 Уласніцкая (ахоўная) 
Сабака пачынае ўспрымаць тэрыторыю як сваю рэч, костку, ежу, будку. Ёсць з перасячэнні з тэрытарыяльнай агрэсіяй. Уласніцкая агрэсія змяншаецца, калі забіраць у сабакі цацкі ці рэчы, якімі ён не карыстацца ці непатрэбныя ў гэты момант. Знікае аб’ект уласнасці.

 Драпежная 
Характэрна для сабак, якія бегаюць за іншымі жывёламі, але могуць і за людзьмі. Калі разглядаецца апошні выпадак, кінолагі звязваюць такую агрэсію з ветэрынарнымі і ментальнымі праблемамі і раяць звяртацца да ветэрынараў. Гэта даволі рэдкі від агрэсіі. Для яе пераадолення кінолагамі прапануецца кантраляваць асяродак сабак і пераключыць актыўнасці сабакі.

 Ідэапатычная 
Гэта найбольш небяспечная агрэсія, бо складана ці немагчыма вызначыць яе прычыны. Кінолагі раяць у такім выпадку звяртацца да ветэрынараў, бо магчыма нешта з неўралогіяй сабакі.

 Унутрыдамашняя 
Гэты від сустракаецца калі сабака жыве з іншымі дамашнімі жывёламі (асабліва сабакамі) у адным памяшканні. Пачынацца спрэчка за лідарства. Вырашаецца праз раздзяленне сабак у розныя прасторы і павольнай іх рэсацыялізацыяй.

 Звязаная з няправільным выхаваннем 
У гэтым відзе агрэсіі прычынамі ёсць няправільныя паводзіны ўласніка і несістэмная дрэсіроўка сабакі. Напрыклад, няправільны абмен сігналамі і стымуламі, можа правакаваць агрэсію. Дарэчы прычынай можа быць як недасведчанасць уласніка так і яго залішняя педантычнасць.

 Рэактыўнасць і агрэсія 
Варта адрозніваць сабачую агрэсіўнасць і рэактыўнасць. Да рэактыўнасці адносяць паводзіны сабакі, якія характарызуюцца павышанай інтэнсіўнасцю і ўзнікаюць у пэўных сітуацыях ці атрыманых стымулах. Напрыклад, да такіх сітуацый можа адносіцца: чалавек з барадой, ці капелюшам, дзіцё, якое пішчыць ці плача, або сабака бачыць, што яго хочуць узяць на павадок.

 Гл. таксама 

 Кіналогія

 Крыніцы 

Катэгорыя:Сабакі
Катэгорыя:Агрэсія
Катэгорыя:Кіналогія